Наручилац : ЈКП „ Водовод Златибор“

Број : 3366

Датум : 12.10.2018.год.

Веза : Јавна набавка ЈНВВ-д 08/18 Сигурносни кугла вентили

ПИТАЊА ПОНУЂАЧА И ОДГОВОРИ НАРУЧИОЦА

**Питање понуђача**-Захтев за појашњење (број 3328 од 10.10.2018.године) :

Поштовани

За набавку ЈНВВ-д 08/18, молимо Вас да нам одговорите на следећа питања:

- Према конкурсној документацији наведено је да је уградбена дужина тела вентила у складу са постојећим вентилима које наручилац има у систему а који су предмет замене – мислимо да је у питању грешка јер количина од 500 комада вентила ¾“ говори у прилог томе да је у питању набавка за нове инсталације. Молимо Вас да измените услове што се тиче уградбених мера вентила и да дозволите да се понуде вентили са краћом/дужом уградбеном мером.

- Што се тиче вентила са полуспојницом за ПЕ цеви на улазу вентила и са холендерском везом за водомер на другој страни – да ли неопходно да са друге стране буде холендерска веза или може и навојна? Да ли је неопходно за овај тип вентила достављати узорак с обзиром на то да се нуди само један комад по конкурсној документацији?

**Одговор-појашњење Наручиоца** :

Одговор на питање бр. 1:

Није грешка, јер се предметни вентили користе:

а) за замену старих равно-пропусних вентила без закључавања - новим вентилима на закључавање, где се показало да ова уградна мера највише одговара

б) и за уградњу на новим инсталацијама.

Наручилац остаје при свом захтеву за таженим уградним дужинама вентила. У случајевима замене старог вентила краћим вентилима мора да се додају нови елементи одговарајућих дужина за које је питање да ли ћемо и по којој цени набавити, а уз то се повећава и број спојева и потенцијалних цурења. У случају дужих вентила, немогуће је извршити замену старих без демонтаже и прилагођавања и демонтаже свих елемената у шахти који се налазе испред водомера,што узрокује нове трошкове и повећање времена уградње. Наручилац је издвојио ову набавку управо због специфичности захтеваних вентила.

Одговор на питање бр. 2:

Предметни вентил мора имати полуспојницу за полиетиленске цеви на улазу и фабрички уграђену и испитану на притисак холендерску везу за водомер на излазу. Уградња овог вентила је предвиђена на посебно битном месту и зато се захтева узорак, како би се недвосмислено видело да ли понуђени вентил одговара техничким захтевима.

Опет напомињемо да је Наручилац издвојио ову набавку управо због специфичности захтеваних вентила.

Комисија у поступку ЈНВВ-д 08/18